text: Esbjerg og Vejle er de mest heldige spillebyer i 2016
  29 december 2016 kl. 08.02
  Danske Spil har her to dage før årsskiftet opgjort, hvor de de største gevinster er faldet - og her er Esbjerg og Vejle de mest heldige byer i TV SYDs område.
  I Esbjerg har heldige spillere hentet seks milliongevinster og i Vejle fem milliongevinster  i Lotto, Onsdags Lotto, Joker og Eurojackpot.
  Det placerer de to byer som nr. to og tre på landsplan kun overgået af København med otte milliongevinster.
   Listen over de heldigste byer kan også nå at ændre sig. Lotto fejrer nemlig nytår og har 3x1 million i Millionærgaranti på lørdag. Det vil sige, at 3 vindere får en million oven i den gevinst, de har vundet. Derudover er det selvfølgelig stadig 1. præmiepuljen. Trækningen vises desuden for første gang i over 3 år på TV. Det foregår på TV2 med Lasse Rimmer som vært direkte efter Dronningens Nytårstale.
  Jylland er årets heldigste landsdel i milliongevinster med 72 foran Sjælland og øerne med 61.
  Årets absolut største enkeltgevinst faldt i Vejle med 140.358.416 kroner i Onsdags Lotto. Men den rekord  kan nå at ændre sig endnu – der er nemlig 570 millioner kroner i Eurojackpot i morgen, fredag.
  De største gevinster i 2016 fordeler sig således:
  1.  140.358.416 kr. i Onsdags Lotto i Vejle2.    28.233.897 kr. i Joker i Vejle3.   27.425.349 kr. i Lotto på Færøerne4.   21.269.650 kr. i Joker i Randers5.  17.935.585 kr. i Onsdags Lotto i Randers
  
  
  